Klecany
Klecany (saksa keeles Groß Kletzan) on linn Tšehhis Kesk-Tšehhi maakonnas Praha-východi ringkonnas. Klecany asub Vltava jõe paremal kaldal, Praha kesklinnast ligikaudu 10 km põhjas. Klecany paikneb merepinnast 175–270 meetri kõrgusel. Asulat on esmamainitud 1316. aastal. Alevi staatuse sai Klecany 1507. aastal ja linnaõigused 1. juulil 1994. Klecanys asub Riiklik Vaimse Tervise Instituut (Národní ústav duševního zdraví).